Nedbanlivosť

Nedbanlivosť  alebo nedbalosť (lat. culpa) je forma zavinenia v práve, napríklad v trestnom práve. Opakom nedbanlivosti je úmysel, čo je ťažšia forma zavinenia.

Zavinenie v trestnom práve 
Podľa Trestného zákona je trestný čin spáchaný z nedbanlivosti vtedy, ak páchateľ:
a) vedel, že môže spôsobom uvedeným v Trestnom zákone porušiť alebo ohroziť záujem chránený Trestným zákonom, ale bez primeraných dôvodov sa spoliehal, že také porušenie alebo ohrozenie nespôsobí (tzv. vedomá nedbanlivosť), alebo
b) nevedel, že svojím konaním môže také porušenie alebo ohrozenie spôsobiť, hoci o tom vzhľadom na okolnosti a na svoje osobné pomery vedieť mal a mohol. (tzv. nevedomá nedbanlivosť)

Zdroje 
§ 16 zákona č. 300/2005 Z. z.
ČENTÉS, J. et al. Trestný zákon - komentár. (k § 15 a 16) dostupné online

Kategória:Právo